แรงซื้อหุ้นพลังงานพยุง SET ปิดบวก 2 จุด หลังราคาน้ำมันดิบพุ่งแรง
แรงซื้อหุ้นพลังงานพยุง SET ปิดบวก 2 จุด หลังราคาน้ำมันดิบพุ่งแรง โดยดัชนีปิดตลาดวันนี้ ที่ระดับ 1,749.93 จุด บวก 1.94 จุด หรือ 0.11% มูลค่าการซื้อขาย 4.87 หมื่นล้านบาท
26 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,749.93 จุด บวก 1.94 จุด หรือ 0.11% มูลค่าการซื้อขาย 4.87 หมื่นล้านบาท
10 หุ้นดันดัชนีวันนี้

ด้านนายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต กล่าวว่า ตลาดหุ้นไทยวันนี้แกว่งตัวแบบเงียบเหงาในช่วงรอผลการประชุมธนาคารกลางสหรัฐฯ (เฟด) ซึ่งตลาดฯก็คาดว่าจะปรับขึ้นอัตราดอกเบี้ย 0.25% แต่ให้ติดตามการส่งสัญญาณทิศทางการปรับอัตราดอกเบี้ยในระยะต่อไปว่าจะเป็นไปตามคาดหรือไม่ โดยตลาดฯคาดปีนี้เฟดจะขึ้นดอกเบี้ย 4 ครั้ง และในปีหน้าจะขึ้นดอกเบี้ย 3 ครั้ง
นอกจากนั้น หุ้นกลุ่มพลังงานดูแข็งแกร่ง เนื่องจากราคาน้ำมันดิบปรับตัวขึ้นสูง อีกทั้งการประมูลแหล่งปิโตรเลียมในอ่าวไทยมีความคืบหน้า ซึ่ง PTTEP เข้าประมูลทั้งแหล่งเอราวัณและบงกช ส่งผลให้ได้รับแรงหนุนจากสองปัจจัย แต่ราคาหุ้น PTTEP ดีดขึ้นพอควรแล้ว ดังนั้นจะต้องรอดูว่าราคาน้ำมันจะขึ้นไปได้ถึงแค่ไหน
ด้านตลาดหุ้นในภูมิภาคเอเชียส่วนใหญ่ก็อยู่ในแดนบวก โดยเฉพาะตลาดหุ้นจีนที่บวกได้ราว 1% เนื่องจากมีข่าวเฉพาะตัวที่ MSCI จะเพิ่มน้ำหนักตลาดจีนในปีหน้า
แนวโน้มการลงทุนในวันพรุ่งนี้ (27 ก.ย.) นายพิชัย กล่าวว่า ทิศทางตลาดฯขึ้นอยู่กับผลการประชุมเฟด แต่เชื่อว่าคงไม่ผิดไปจากคาด ส่วนราคาน้ำมันที่อยู่ใระดับสูงคงยังช่วนหนุนกลุ่มพลังงานได้อย่างต่อเนื่องพร้อมให้แนวรับ 1,742 จุด ส่วนแนวต้าน 1,760-1,770 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 3,310,363.32 ล้านบาท ปิดที่ 65.00 บาท ลดลง 1.50 บาท
PTT มูลค่าการซื้อขาย 2,258,860.92 ล้านบาท ปิดที่ 54.25 บาท เพิ่มขึ้น 0.25 บาท
CPALL มูลค่าการซื้อขาย 2,142,622.82 ล้านบาท ปิดที่ 70.00 บาท ราคาไม่เปลี่ยนแปลง
SCB มูลค่าการซื้อขาย 2,103,976.10 ล้านบาท ปิดที่ 144.50 บาท ลดลง 4.00 บาท
TRUE มูลค่าการซื้อขาย 2,050,398.30 ล้านบาท ปิดที่ 6.15 บาท ราคาไม่เปลี่ยนแปลง
ตลาดหุ้นเอเชีย
